Usbekerne drev bort den tyrkiskmongolske fyrsten Babur fra riket hans i Fergana i Sentral-Asia. Babur greide å erobre deler av nåværende Afghanistan og ble hersker i Kabul. Etter å ha bli satt på prøve av det rike Nord-India gikk han videre mot sørøst. 21. april 1526: Babur seiret i det første slaget ved Panipat takket være sitt kavaleri og artilleri og selv om motstanderne hadde større styrker. 1526: Babur erobret Punjab, og store deler av subkontinentets nordlige deler. Han utropte seg som den første mogulkeiser eller stormogul. 1556: Akbar den store var stormogul i 49 år. Han greide etter hvert i å utvide riket på grunn av militære seirer. Han førte en tolerant politikk mot hinduer, som utgjorde folkeflertallet. Han avskaffet derfor særskilt skattlegging, , av ikke-muslimer. 1560: Malwa ble erobret 1564: Gondawa 1567: Det sterke Rajputana ble erobret 1573: Gujarat ble erobret 1574–1576: Bengal ble erobret 1580 Opprør i Bihar og Bengal 1586: Kashmir ble erobret 1593: Sindh ble erobret 1594: Balutsjistan ble erobret 1595: Kandahar ble erobret, men ble tatt av perserne i 1622, etter at Akbar døde 1601: Khandesh ble erobret 1605: Jahangir ble stormogul etter at Akbar den store døde. Persisk hoffkultur i hovedstaden Agra. kunstlivet ble dyrket. Djahangir formet den mogulske kulturen gjennom en blanding av muslimsk, hinduisk og persisk kultur. 1627: Sjah Jahan etterfulgte Djahangir, og bygde Taj Mahal og fikk laget Påfugltronen. Militært ble sjah Jahan lite fremgangsrik. Sjah Jahan flyttet hovedstaden fra Agra til Delhi, der han bygde det gigantiske røde fortet i Shahjahanabad. Fortet inneholdt et område for hoffet og for de militære styrkene. 1658: Etter rykte om at sjah Jahan skulle være syk, brøt det ut en maktkamp mellom sønnene. Aurangzeb, den tredje sønnen, lykkes i å stenge faren inne i Agra fort, der han døde 8 år senere. Aurangzeb innførte særskatten for ikke-muslimer igjen, og la ned forbud mot bygging av hindutempler. Politikken ledet til flere opprør rundt om i riket. Samtidig ble en periode avsluttet, der mogulene levde et overdådig hoffliv og la ned store pengemidler i ymse byggeprosjekt. Kulturlivet fikk òg lite støtte av stormogulen. 1719–1748: Under Muhammad Sjah mistet stormogulene mye av sin makt. 1724: Mogulrikets guvernør på Deccan, Asaf Jah Nizam ul-Mulk, proklamerte Hyderabad som en selvstendig stat. Etterfølgerne styrte riket fram til India erobret staten i 1948. 1739: Den iranske herskeren Nadir Shah invaderte India og plyndret Delhi. Han røvet med seg påfugltronen og Koh-i-Noor, den største diamanten i verden. 1757: Det britiske ostindiske kompani seiret over nawaben av Bengal i slaget ved Plassey. Provinsen ble erobret fra mogulriket. 1857: Det indiske opprøret i 1857. 1858: Britisk India ble opprettet gjennom loven Government of India Act av 2. august 1858 av det britiske parlamentet. Britene annekterte det som var igjen av mogulriket.